**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. december 13-ai** ülésére

Tárgy: sajtóreferensi- és kommunikációs feladatok ellátására szóló megbízás hosszabbítása

**Tisztelt Képviselő-testület!**

2016. óta Szabó Sándor látja el Kisbér város sajtóreferensi- és kommunikációs feladatait. A megbízási szerződése az alábbi feladatokat tartalmazza:

“*a./ A Megbízóval történt egyeztetést követően a médiával történő kapcsolattartás, a média tájékoztatása az önkormányzat hírértékű eseményeiről, valamint a lakosság tájékoztatása a városi eseményekről és közérdekű információkról. A felek által közösen meghatározott kötelezően alkalmazandó médiafelületek: városi honlap, városi hírlevél, közösségi oldalak, Kisbéri Újság. Az egyéb alkalmazandó médiafelületekről felek eseményenként, hírenként egyeztetnek.*

*b./ Megbízott vállalja, hogy Megbízónak igény esetén kommunikációs tanácsadást végez.*

*c./ Megbízott vállalja, hogy kommunikációs kampányok kidolgozásában, végrehajtásában részt vesz, meglévő anyagaival, információival segíti annak megvalósítását.*

*d./ Megbízott vállalja a megyei és helyi médiapartnerekkel, úgymint megyei folyóiratokkal, televízióval, rádióval való kapcsolattartást jelen szerződés szerint.*

*e./ Megbízott sajtófigyelést vállal, mely alapján az észlelt, várost érintő hírekről, eseményekről a Megbízottat rendszeresen tájékoztatja. Amennyiben feladatvégzése során olyan információval találkozik, mely megítélése szerint sérti a Megbízót vagy káros annak jó hírére, arról Megbízót haladéktalanul értesíti.*

*f./ Megbízott feladatellátásához vállalja, hogy az önkormányzat és a városi intézmények által szervezett eseményeken, rendezvényeken – hívás esetén – részt vesz, azokon fényképeket készít és a Megbízó érdekei szerint a tájékoztatást az eseményről megteszi.*

*g./ Megbízott köteles a képviselő-testület üléséről készült beszámolóját az ülést követő 10 napon belül elkészíteni és a település honlapján megjelentetni.*

*h./Megbízott az eseményeken, rendezvényeken a fényképeket köteles a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679 számú az Európai Parlament és a Tanács (EU) rendelete, valamint az az információs önrendelkezési jogról és az információszabadságról szóló 2011. évi CXII. törvény előírásainak betartása mellett készíteni.*

*i./ Megbízott köteles az általa készített fényképeket és írásos anyagokat olyan formátumban készíteni, melyek a további felhasználásra alkalmasak.*

Szabó úr feladatát minimum havi 40 órás időbeosztással látja el, a havi díja bruttó 130.000,- Ft.. A szerződése 2024. december 31-én lejár, melynek meghosszabbítását kéri inflációval növelt vállalkozói díjon.

Javasoljuk a Tisztelt Képviselő-testületnek a szerződés meghosszabbítását az inflációval növelt vállalkozói díjon 2025. december 31-ig.

Kisbér, 2024. december 09.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

Szabó Sándorral (2870 Kisbér, Perczel M. u. 79.) Kisbér város sajtóreferensi- és kommunikációs feladatok ellátására kötött megbízási szerződést a KSH által közétételre kerülő éves infláció mértékével megemelt díjon meghosszabbítja 2025. december 31-ig.

utasítja a Kisbéri Közös Önkormányzati Hivatalt a szerződés-hosszabbítás előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző